***Semantic Web*** og ***Linked Open Data*** (LOD) er buzzwords i IT bransjen for tiden, men hva er det egentlig?

Ideen med et semantisk web er å koble data i et nettverk, slik maskiner kan tolke og analysere data, innhold og lenker i nettverket. Dette gjør at data fra forskjellige kilder kan kobles sammen og bli gjort spørringer på.

Denne forelesningen har som mål å forklare begrepene dypere og, interaktivt, vise styrker og bruksområder.

# Opplegget:

Først en kort introduksjon til ***semantisk web*** og ***lenkede data***. Dette vil inkludere grunnleggende teori og noen eksempler på bruksområder.

Deretter vil det være en interaktiv del. Her vil vi live og interaktivt utvikle et vokabular (en modell), og sammen generere data, som vi kobler sammen med eksisterende data fra andre kilder. Deretter vil vi gjøre spørringer på den genererte dataen og data som den er koblet til.

Modeller og data vil bli representert i RDF-format, og vi vil gjøre spørringer med SPARQL.

RDF: <http://en.wikipedia.org/wiki/Resource_Description_Framework>

SPARQL: <http://en.wikipedia.org/wiki/SPARQL>

# Forkunnskaper:

Dette er et kurs for nybegynnere, så det er ingen krav til forkunnskaper. Likevel vil det være en fordel å ha noe kunnskap om modellering, spørrespråk og mengdelære.

# Utstyr:

Deltakerne skal delta i generering av data. Dette gjøres i nettleser, så deltakerne trenger en PC med internett. (To eller tre deltakere kan gjerne jobbe sammen.)